Diari Oficial de la Generalitat Valenciana


Sumari del DOGV 4272, del 17-06-2002 (2002/5999)

Notificació al senyor Juan Navarro López. Recurs número 187/2001.
-----------------------------------------------------------------

### Dades del document

Número de DOGV
:   4272

Data del DOGV
:   17-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5999


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Juan Navarro López. Recurs número 187/2001. [2002/A5999]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar al senyor Juan Navarro López, avinguda de França, 2, 4 B (03074 Benidorm), la resolució del recurs d'alçada amb el número de referència interna R-187/2001.
  
Resolució
  
Examinat el recurs d'alçada formulat pel senyor Juan Navarro López contra la resolució de denegació de la pròrroga de subsidiació del tipus d'interés del préstec qualificat, per a l'adquisició d'un habitatge de protecció oficial, acollit a l'expedient número 03/0156/1994/031.
  
Antecedents de fet
  
1. El senyor Juan Navarro López, titular d'un préstec qualificat concedit per la Caja de Ahorros del Mediterráneo, i destinat a l'adquisició d'un habitatge de protecció oficial, va presentar en el Servici Territorial d'Arquitectura i Habitatge d'Alacant, la sol·licitud de pròrroga de subsidiació del tipus d'interés del mencionat préstec, el dia 28 de juliol de 2000.
  
2. Examinada la documentació presentada, i finalitzada la instrucció de l'expedient, la cap del Servici Territorial, amb data 27 de setembre de 2000, va dictar la resolució (VPO 617), per la qual es denegava la pròrroga de la subsidiació sol·licitada, per incompliment del que disposa l'article 8.1.c en relació amb els articles 3 i 4 del Reial Decret 1.932/1991, de 20 desembre, sobre mesures de finançament d'actuacions protegibles en matèria d'habitatge (BOE 14.01.1992), en quedar acreditat que el sol·licitant no té la seua residència habitual i permanent en l'habitatge objecte de les ajudes, segons certificat d'empadronament presentat.
  
3. Contra la citada resolució interposa recurs d'alçada en el termini i en la forma adequada el senyor Juan Navarro López, amb les al·legacions que consten en este i que ací es donen per reproduïdes en benefici de la brevetat.
  
Fonaments de dret
  
1. Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), com pel que establix el Decret 210/2001, de 18 de desembre, del Govern Valencià (DOGV núm. 4165, de 10 de gener de 2002).
  
2. El que disposen els articles 107, 110, 114 i 115 de la LRJPAC, quant a l'admissió i la tramitació del recurs d'alçada.
  
3. Segons el que establix l'article 4.2 del Reial Decret 1.932/1991, de 20 desembre, sobre mesures de finançament d'actuacions protegibles en matèria d'habitatge: ?L'ampliació del període de subsidiació exigirà que el beneficiari d'esta ajuda la sol·licite..., i acreditarà que continua tenint les condicions que el fan creditor a una subsidiació?.
  
4. En virtut del que disposa l'article 8.1.c del mencionat Reial Decret 1.932/1991, de 20 de desembre, serà requisit imprescindible, entre d'altres, per al gaudi del finançament qualificat, que l'habitatge adquirit siga ocupat en el termini de tres mesos des de l'entrega de claus, i que es destine a residència habitual i permanent del beneficiari de les ajudes.
  
5. En el cas que ens ocupa, examinada la documentació que es troba en l'expedient, així com l'aportada pel recurrent es comprova:
  
1. Que, segons el certificat del cap de Negociat d'Estadística i Població de l'Ajuntament de Benidorm, per error van ser emesos dos certificats a nom de l'interessat, amb data 21 de juliol de 2000 (Reg. Sal. 12833/2000) i 23 de gener de 2001 (Reg. Sal. 1302/2001), respectivament, en els quals s'indicava una data d'inscripció en el domicili situat a l'avinguda de França número 2, 4B de la dita localitat, que no coincidix amb els arxius corresponents al padró municipal del mencionat Ajuntament.
  
2. Que en el certificat emés per l'Agència Tributària de Benidorm, el 18 de juliol de 2000, i presentat en el seu dia pel recurrent, consta que el domicili fiscal de l'interessat està ubicat en el carrer de l'Hivern número 28, de la citada localitat.
  
A fi d'aclarir les dades subministrades i atés que l'empadronament és un requisit de caràcter formal, que pretén demostrar la residència en un determinat lloc, però que no cal entendre'l com el mitjà de prova definitiu quan existisquen d'altres proves com: consums d'aigua, llum, correspondència etc., que acrediten, si és procedent, la incorrecció del padró, és procedent retrotraure les actuacions a la fase anterior al tràmit d'audiència, perquè una vegada requerit l'interessat ?a fi que present els consums de llum i d'aigua de l'habitatge de referència corresponents als anys 1996, 1997 i 1998, així com els contractes d'alta en el subministrament de llum i aigua amb les companyies respectives?, es dicte, a la vista del que actua i després dels tràmits oportuns, la nova resolució reconeixent, si és procedent, la pròrroga de subsidiació sol·licitada.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de la Divisió d'Habitatge, resolc:
  
Estimar el recurs d'alçada formulat pel senyor Juan Navarro López contra la Resolució del Servici Territorial d'Arquitectura i Habitatge d'Alacant, amb data 16 de gener de 2001, que queda revocada.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des del sendemà de la notificació d'esta, segons els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.